Shut Up

**Shut Up** הוא שיר שהקליטה הזמרת-יוצרת האמריקאית אריאנה גרנדה, מתוך אלבום האולפן השישי שלה, *[[Positions]]*. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס.

## רקע וכתיבה
השיר נכתב על ידי גרנדה, בשיתוף עם טומי בראון, מיסטר פרנקס, פיטר לי ג'ונס, טיילה פרקס, טראוויס סיילס ומייקל פוסטר והופק על ידי בראון, פרנקס, סיילס וג'ונסון. השיר הוא שיר רית'ם אנד בלוז עכשווי, המלווה בתזמורת של כלי מיתר. השיר משמש כרצועה הפותחת של האלבום. גרנדה צייצה בעמוד הטוויטר שלה כי זהו השיר הראשון שכתבה עבור האלבום.

תוך מספר ימים, צבר השיר למעלה מ-8 מיליון השמעות ברשת הזרמת המדיה ספוטיפיי.

## הרכב מוזיקלי וסגנון
השיר "Shut Up", הפותח את האלבום, מתאפיין בסגנון R&B המשלב אלמנטים של פופ קאמרי . מבחינה סגנונית, השיר שואב השראה מוזיקלית משנות ה-50, ה-60 וה-70, ומכיל סיומת תזמורתית המזכירה ברוחה שירי חג מולד של בינג קרוסבי. המלודיה שלו מתוארת כקלילה ומרחפת, וניחנת באווירה תיאטרלית המזכירה פסקול של סרט דוגמת "סינדרלה".

ההפקה המוזיקלית של השיר נשענת במידה רבה על עיבודים תזמורתיים עשירים ומתוקים. מבנה השיר נפתח בהרמוניה מרובדת של כלי קשת, תוך שימוש בולט בפריטה קצרה וקופצנית על מיתרים (פיציקטו), ומתפתח אל עבר שיא (קרשנדו) רומנטי, המלווה בהתפרצות תזמורתית בסגנון מחזות הזמר של ברודוויי בסיומו.

מבחינה ווקאלית, גרנדה מציגה בשיר מגוון טכניקות מורכבות. היא מתפקדת כ"מקהלה של אישה אחת", ומספקת קולות רקע אווירתיים המשתלבים במיומנות בין הבתים. ביצוע השירה עצמו משלב שורות קוליות גולשות ומדורגות לצד קטעי ראפ רכים. בנוסף, ניכר שימוש בהרמוניות מרובות שכבות, כאשר בפזמון נוצרת דחיסות מוזיקלית ייחודית בין שכבות הקול השונות. סגנון ההגשה הקולי של גרנדה בשיר מתאפיין בנימה סרקסטית ועוקצנית, אשר עומדת בניגוד מכוון להפקה הקלאסית והקלילה שמלווה אותה.

הנושא המרכזי של השיר הוא מסר ישיר למבקרים ולשונאים של גרנדה, ולאנשים שנוטים לשפוט את חייה באופן כבד מדי. השיר מהווה המנון נגד המבקרים, שבו גרנדה מצהירה בבירור כי עליהם להתעסק בענייניהם שלהם במקום לבזבז את זמנם בניסיון לכבות את האור שלה. זהו אחד השירים הבודדים באלבום שמתמקד במבקריה של הזמרת ולא במערכת היחסים הרומנטית שלה. המסר העיקרי הוא של צמיחה, התבגרות וביטחון עצמי מחודש של גרנדה, שמעידה על כך שהיא כבר אינה מוטרדת מספקולציות ומרכילות.

## ביקורת
השיר זכה ברובו לביקורות חיוביות מטעם מבקרי המוזיקה, ששיבחו את ההפקה התזמורתית, ההרמוניות הקוליות ובעיקר את הניגוד הבולט בין המלודיה הרכה והקלאסית למילים העוקצניות המכוונות כלפי מבקריה של גרנדה. עם זאת, היו מספר מבקרים שהסתייגו ממיקומו באלבום או ממסרו ההגנתי.

מגזין בילבורד דירג את השיר במקום השישי מתוך שירי האלבום, ופירט כי זהו שיר "הדור ומהודר", שבו "כלי קשת והרמוניות מרובודות הופכים את הדיפת המבקרים לרומן דקדנטי" המציג את חייה של גרנדה בסגנון גרנדיוזי. מגזין *[[NME]]* כינה את הרצועה "קטע R&B עמוס בכלי קשת" שבו קולה של גרנדה "מרחף מעל תזמור מתוק ועשיר", וציין כי פתיחת האלבום עם שיר זה מהווה מהלך הולם. באתר העיתונות העצמאית *Elite Daily* המבקרת אדריאן ריס שיבחה את הניגוד בשיר, וכתבה כי קולה של גרנדה "נוצץ מסרקזם, כמעט כאילו פיזרה עוקצנות בנוסח רג'ינה ג'ורג' על גבי פסקול של סינדרלה". באתר דיילי טלגרף הכתבת קייט סולומון התייחסה לתפקיד השיר כרצועת פתיחה ותיארה אותו כסוג של "מנקה חך: סורבה לימון מעקצץ של שיר, המבקש מכם 'לשתוק' לפני שהיא ממשיכה למה שבאמת יושב לה על הלב". ''The Standard'' ציין לשבח את היכולת של גרנדה להפוך את העלבון שבשם השיר ואת הביקורת לאמירה "באמת מקסימה". מגזין *[[Clash]]* הילל את הביצוע הווקאלי המוצג בפתיחת האלבום והגדיר את גרנדה כ"מקהלה של אישה אחת, שמרחפת דרך כל רצועה בקלילות". מגזין *[[GQ]]* ציין כי ה"קלילות" של תזמורת המיתרים בשיר היא אלמנט חדש שיוצר עומק, ומשאיר "שפע של מרחב" לקולה של גרנדה לבלוט.

מגזין סלנט ציין כי גרנדה נכנסת בשיר בהצלחה למחוזות פופ קאמרי, עם שורות קוליות גולשות וכלי קשת, אולם מתח ביקורת על מבנה השיר וטען כי הוא "דועך זמן קצר לאחר שהוא מגיע לשיאו הסוחף והקולנועי". מגזין וראייטי קבע שמבחינה מוזיקלית השיר עומד על קרקע יציבה ומהנה מאוד הודות לעיבוד הקולי וכלי הקשת, אך העיר כי בהיותו השיר היחיד באלבום שאינו עוסק בזוגיות, "המסר ההגנתי שלו לא סובל התעכבות". מגזין סלייט הגדיר את השיר כ"שארית של גישה שלא מתאימה לשאר האלבום", אם כי המבקר הודה שצליל המקהלה של גרנדה עובד נהדר ויש לו פוטנציאל להפוך למם רשת. מגזין *[[Spectrum Culture]]* ביקר את המסר של השיר בהקשר הכללי של האלבום, וטען כי למרות שהשיר אומר למבקרים ולספקנים לשתוק, הוא "חסר את החוצפה הרגילה של גרנדה כדי לתחזק את האנרגיה הנועזת הזו".

## קרדיטים
כפי שמצוין ההערות האלבום של *[[Positions]].*
* **מילים ולחן:** אריאנה גרנדה, טיילה פארקס, מייקל פוסטר.
* **הפקה:** טומי בראון.
** **הפקה נוספת:** מיסטר פרנקס, טראוויס סיילס.
* **הפקה ועיבוד ווקאלי:** אריאנה גרנדה.
* **כלי מיתר:** פיטר לי ג'ונסון.
* **נבל:** מדיסון קאלי.
* **טכנאי הקלטה:** בילי היקי, אריאנה גרנדה.
* **אולפן הקלטות:** Champagne Therapy Studios, לוס אנג'לס, קליפורניה.
* **מיקס:** סרבן גניאה ב-MixStar Studios, וירג'יניה ביץ'.
* **מאסטרינג:** רנדי מריל ב-Sterling Sound, ניו יורק.

## מיקומי שיא

## נתוני מכירות

## היסטוריית יציאות לאור

## ביאורים

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שהופקו על ידי טומי בראון